O femeie din Marea Britanie a ajuns la spital cu insolație severă după ce a stat 45 de minute într-o saună. Explicația medicilor
Un caz medical rar a avut loc în Marea Britanie, unde o femeie a ajuns la spital cu insolație severă după ce a petrecut 45 de minute făcând stretching într-o saună. Medicii au declarat că temperatura corporală a acesteia a atins 42°C, ceea ce a dus la multiple complicații medicale, inclusiv infarct, convulsii și leziuni ale organelor, potrivit Live Science. Până în prezent, mai puțin de 10 persoane din întreaga lume au fost documentate cu insolație după o vizită la saună, iar trei dintre acestea au decedat din cauza afecțiunii.